«Абайды ұрдық!» деген атын көтеріп мұратына жетті...
"«Абайды ұрдық!» деген атын көтеріп мұратына жетті..." | "https://abai.kz/post/179146"
TITLE: «Абайды ұрдық!» деген атын көтеріп мұратына жетті...
URL: https://abai.kz/post/179146
META: "«Абайды ұрдық!» деген атын көтеріп мұратына жетті..." | "https://abai.kz/post/179146"
DATE: 25.01.2024
AUTHOR(s): Асан Омаров
TOTAL WORDS: 128
TEXT: Болыстық сайлауда Абайға қамшы тиді. Бұл жайында Тұрағұл былай деп ашына да толғана жазады: «Біздің қазақ сорлы мансапқа таласпай жүре ме? 1898 жылы сайлау болғанда, бұрынғы Мұқыр атанған елдің сайлауына менің әкем барған. ...Мұқыр болысының ішіндегі менің әкемнің тілеулестері ...жалынып, жалпайып апарған. Ақылы көзінде, елдігі де, жаулығы да қас пен көздің арасында тұратұғын сорлы қазақ, менің әкемді көрген соң, әкемнің досы жаққа қарай ауыса бастаса керек. Бастығы Оразбай, жолдастарымен осының өзіне қол тигізіп бір таңба салмасақ, ел ескі әдетімен ауа береді десіп, уезнойдың қасында әңгімелесіп отырған Абайға қолдарыңды тигізіп жанжал шығарыңдар деп жіберген. ...Таяқ тиді не, тимеді не, әйтеуір, «Абайды ұрдық!» деген атын көтеріп мұратына жетті». Сөйтіп, «Абай сабалды, Абайды жеңдік» деген сөз қазақ даласын шарлап кетті. Сүрінгенін, жығылғанын аңсағандар ақыры мұратына жетіп тынды. Асан Омаров, абайтанушы Abai.kz
